ചിറ്റൂര് തത്തമംഗലം നഗരസഭയില് പരാതിക്കാരിയായ സ്ത്രീക്കെതിരെ കൗണ്സിലര് ലൈംഗിക അതിക്രമം കാണിച്ച വിഷയത്തില് സിപിഎം പാലക്കാട് ജില്ലാ സെക്രട്ടറി നയം വ്യക്തമാക്കണം: അഡ്വ. ബിന്ദു കൃഷ്ണ ചിറ്റൂര്: ചിറ്റൂര് തത്തമംഗലം നഗരസഭയില് പരാതികാരിയായ സ്ത്രീക്കെതിരെ കൗണ്സിലര് ലൈംഗിക അതിക്രമം കാണിച്ച വിഷയത്തില് സിപിഎം. ജില്ലാ സെക്രട്ടറി പാര്ട്ടിയുടെ നയം വ്യക്തമാക്കണമെന്ന് അഡ്വ. ബിന്ദു കൃഷ്ണ ആവശ്യപ്പെട്ടു. സ്ത്രീക്കെതിരെ അതിക്രമം കാണിച്ച കൗണ്സിലര് രജിവെക്കണം എന്ന് ആവശ്യപ്പെട്ട് മഹിളാ കോണ്ഗ്രസ് ചിറ്റൂര് നിയോജകമണ്ഡലം കമ്മിറ്റി നടത്തിയ സായാഹ്ന ധര്ണ ഉദ്ഘാടനം ചെയ്തുകൊണ്ട് സംസാരിക്കുകയായിരുന്നു അവര്. സ്ത്രീകള്ക്കെതിരെ അതിക്രമം നടത്തുന്നവര്ക്ക് സംരക്ഷണം നല്കി സ്ഥാനക്കയറ്റം നല്കി കേരള സമൂഹത്തെ വെല്ലുവിളിക്കുകയാണ് സിപിഎം എന്നും അതിന്റെ ഏറ്റവും ഒടുവിലത്തെ ഉദാഹരണമാണ് പി കെ ശശിയെ കെടിഡിസി ചെയര്മാന് ആക്കിയ നടപടിയെന്നും അവര് അഭിപ്രായപ്പെട്ടു. മഹിള കോണ്ഗ്രസ് ജില്ല ജനറല് സെക്രട്ടറി രജിത ജ്യോതിഷ് അധ്യക്ഷത വഹിച്ചു . ഡിസിസി വൈസ് പ്രസിഡന്റ് സുമേഷ് അച്യുതന്, ഡിസിസി സെക്രട്ടറി കെ.സി. പ്രീത്, ബ്ലോക്ക് കോണ്ഗ്രസ് പ്രസിഡന്റ് ആര്. സദാനന്ദന്, മുന് മുന്സിപ്പല് ചെയര്മാന് കെ. മധു, മണ്ഡലം പ്രസിഡന്റ് മാരായ ആര്. ബാബു, കെ. ഭൂവനദാസ്, സി.ഭാഗ്യവതി, കൗണ്സിലര്മാരായ ഉഷ, ഷീജ മോഹന്, പ്രിയ കുമരന് എന്നവര് സംസാരിച്ചു. മുന് ചെയര്പേഴ്സന് കെ. സുമതി സ്വാഗതവും കൗണ്സിലര് അനിത കുട്ടപ്പന് നന്ദിയും പറഞ്ഞു.